เครนยักษ์ถล่มทับบ้าน 6 หลัง เจ็บ 3 ราย สาวใหญ่สาหัสขาขาด 
เครนยักษ์ถล่มทับบ้านเรือนประชาชน ซ.สุขุมวิทพัทยา 22 เสียหาย 6 หลัง ชาวบ้านเจ็บ 3 ราย สาวใหญ่สาหัสขาซ้ายขาด เร่งสอบหาสาเหตุเมื่อเวลา 10.30 น. วันที่ 27 มี.ค.63 นายพรชัย สังข์เอียด ปลัดอำเภอบางละมุง ร.ต.อ.มะโนต ทิพย์เวช พนักงานสอบสวน สภ.บางละมุง พร้อมหน่วยกู้ภัยสว่างบริบูรณ์เมืองพัทยา ร่วมตรวจสอบเหตุ เครนถล่มใส่บ้านเรือนประชาชนเสียหาย มีผู้ได้รับบาดเจ็บ บริเวณ ซ.สุขุมวิทพัทยา 22 ม.6 ต.นาเกลือ อ.บางละมุง จ.ชลบุรีที่เกิดเหตุ พบเครนยกของ มีความสูงหลายสิบเมตร หักโค่นทับอาคารบ้านเรือนประชาชน เสียหายจำนวน 6 หลัง ประกอบด้วยบ้านเลขที่ 142/42 - 142/147 ตรวจสอบพบผู้ได้รับบาดเจ็บจำนวน 3 ราย ได้แก่ นางถนอมศรี พิมสวัสดิ อายุ 65 ปี ขาซ้ายขาด ได้รับบาดเจ็บสาหัส เด็กชายนิตินันท์ ผลโพธิ์ อายุ 12 ปี นำตัวส่ง รพ.กรุงเทพพัทยา อีกรายเป็นคนขับเครน ทราบชื่อ นายธนากร หอมจิต อายุ 31 ปี ได้รับบาดเจ็บสาหัส นำส่ง รพ.บางละมุงจากการตรวจสอบพบว่า เครนดังกล่าวอยู่ในพื้นที่โครงการก่อสร้าง โครงการก่อสร้างอาคารพักอาศัย 7 ชั้น จำนวน 2 อาคารสอบถามชาวบ้านบริเวณที่เกิดเหตุ พบว่าไม่มีใครเห็นเหตุการณ์มากนัก แต่ส่วนใหญ่จะได้ยินเสียงดังโครม ก่อนพบว่า เครนหัก โค่นทับบ้านเรือนชาวบ้าน และมีคนได้รับบาดเจ็บสาหัสเบื้องต้น เจ้าหน้าที่ได้เข้าเก็บหลักฐานในที่เกิดเหตุแล้ว ส่วนสาเหตุนั้น จากการสอบปากคำพยานแวดล้อม พบว่าคนขับได้ยกเหล็กก่อสร้าง เพื่อนำขึ้นไปส่งชั้นบนของอาคารโครงการดังกล่าว แต่ฐานเครนเกิดหัก ทำให้เครนพร้อมเหล็กหักโค่นลงมา ใส่บ้านเรือนประชาชน และมีผู้บาดเจ็บดังกล่าวอย่างไรก็ตาม เจ้าหน้าที่จะนำตัวผู้เกี่ยวข้องทั้งหมดไปสอบปากคำโดยระเอียดอีกครั้ง เพื่อแจ้งข้อกล่าวหาดำเนินตามกฎหมาย อีกทั้งจะประสานเมืองพัทยา ในการตรวจสอบโครงการดังกล่าว ว่ามีมาตรการรักษาความปลอดภัยหรือไม่อย่างไร.
เครนยักษ์ถล่มทับบ้านเรือนประชาชน ซ.สุขุมวิทพัทยา 22 เสียหาย 6 หลัง ชาวบ้านเจ็บ 3 ราย สาวใหญ่สาหัสขาซ้ายขาด เร่งสอบหาสาเหตุ 
เครนถล่ม,เครนล้ม,เครนล้มทับบ้าน,พัทยา,ชลบุรี,ชาวบ้านบาดเจ็บ,ขาขาด,ข่าวทั่วไป